কলকাতা পুলিশের কর্মীর বিরুদ্ধে শ্লীলতাহানির অভিযোগ

সোনারপুর: রক্ষকই ভক্ষক, কলকাতা পুলিশের (Kolkata Police) কর্মীর বিরুদ্ধে শ্লীলতাহানির অভিযোগ। রান্নার কাজে গিয়ে পুলিশ কর্মীর হাতেই ‘শ্লীলতাহানির অভিযোগ। আতঙ্কে নির্যাতিতা তরুণী। কলকাতা পুলিশের এক কর্মীর বিরুদ্ধে শ্লীলতাহানির গুরুতর অভিযোগ উঠেছে। নির্যাতিতা তরুণী সোনারপুর থানা (Sonarpur Police Station) এলাকার বাসিন্দা।

অভিযোগ, তিনি একটি আয়া সেন্টারের মাধ্যমে কসবা থানা এলাকার ওই কলকাতা পুলিশের অফিসারের বাড়িতে রান্নার কাজে গিয়েছিলেন। তরুণীর অভিযোগ, বাড়ির অন্যান্য সদস্যরা বেরিয়ে যাওয়ার পর অভিযুক্ত পুলিশ অফিসার পেছন থেকে এসে তাঁকে জড়িয়ে ধরেন এবং তাঁর সম্মানহানির চেষ্টা করেন। তিনি এর প্রতিবাদ করলে তাঁকে চোরের অপবাদ দেওয়া হয়। পাশাপাশি জোর করে সাদা কাগজে কিছু লিখিয়ে নেওয়া হয় বলেও অভিযোগ।

আরও পড়ুন: এবার SIR শুনানিতে ডাক পড়ল ত্বহা সিদ্দিকির

এই ঘটনার পর মানসিকভাবে ভেঙে পড়েছেন নির্যাতিতা। তিনি ই-মেল মারফত লিখিত অভিযোগ দায়ের করেছেন। অভিযোগ, ঘটনার পর থেকে তাঁকে নিয়মিত হুমকি দেওয়া হচ্ছে। যার জেরে চরম আতঙ্কের মধ্যে দিন কাটাচ্ছেন ওই তরুণী।পুলিশের বিরুদ্ধেই এমন অভিযোগ ওঠায় এলাকায় চাঞ্চল্য ও আতঙ্ক ছড়িয়েছে। পুরো ঘটনার তদন্তের দাবি উঠেছে।খোদ পুলিশ কর্মীর বিরুদ্ধে এমন অভিযোগ ওঠায় এলাকায় চাঞ্চল্য ছড়িয়েছে। সাধারণ মানুষের নিরাপত্তা যাদের হাতে, তাদের বিরুদ্ধেই এমন অভিযোগ ওঠায় ক্ষোভ প্রকাশ করেছেন স্থানীয়রা।